ሕዝቡ በተለያዩ ምክንያቶች ለችግር የተጋለጡ ወገኖችን በመርዳት በዓሉን እንዲያሳልፍ ጥሪ ቀረበ፡፡
አቶ ኦባንግ ከዚህ በፊት በበዓላት ጊዜ ድጋፍ የሚደረገው በአመዛኙ ኑሯቸውን ጎዳና ላይ ላደረጉና ለአቅመ ደካማ አረጋውያን መሆኑን ጠቁመዋል፡፡በመተከል፣ በደቡብ፣ በኦሮሚያ እና በትግራይ አንዳንድ አካባቢዎች በተከሰቱት ግጭቶች ከቤት ንብረታቸው የተፈናቀሉ እንዲሁም በኮሮናቫይረስ ወረርሽኝ ምክንያት ለችግር የተጋለጡ ሰዎች በርካታ በመሆናቸው ኅብረተሰቡን ከምንጊዜም በላይ የወገን አለኝታነቱን በመግለፅ የድጋፍ እጁን እንዲዘረጋ ጠይቀዋል።ኅብረተሰቡ በፖለቲካ አመለካከቱ፣ በዘር፣ በሃይማትና ብሔር ሳይለያይና እንደ ሰው በማሰብ አቅም በፈቀደ መጠን የሚበላ፣ የሚጠጣና የሚለበስ በማቅረብ ለችግር የተጋለጠ ማንኛውም ሰው ሊረዳ እንደሚገባው አመልክተዋል።ሀገራዊና ወገናዊ ግዴታቸውን ለመወጣት ጀርመን አገር የሚኖሩ ኢትዮጵያውያንን በማስተባበር 220 ሺህ ብር መሰብሰባቸውን አቶ ኦባንግ ጠቁመዋል፡፡